stanford-oval/wikipedia huggingface dataset:
แบลเน็ต
การก่อตัว

แบลเน็ตได้รับการสันนิษฐานว่าก่อตัวขึ้นจากจานพอกพูนมวลที่โคจรรอบหลุมดำที่มีขนาดใหญ่มากพอ
ตัวเลือกที่เป็นไปได้

ดาวเคราะห์นอกดาราจักร M51-ULS-1b ที่ยังไม่ได้รับการยืนยัน
ดาวเคราะห์หรือดาวแคระน้ำตาล IGR J12580+0134 b ที่ยังไม่ได้รับการยืนยัน ถูกรบกวนจากหลุมดำมวลยวดยิ่ง
ในเหตุการณ์สมมติ

ในภาพยนตร์อินเตอร์สเตลลาร์ ทะยานดาวกู้โลกมีดาวเคราะห์หินจำนวนสามดวงที่โคจรรอบหลุมดำมวลยวดยิ่งนามว่าการ์กันทัว (Gargantua) จึงถูกนับเป็นแบลเน็ตอย่างชัดเจน
สหพันธ์ฟุตบอลอาเซียน

| --- | --- |
ตราสัญลักษณ์ เอเอฟเอฟ

ก่อตั้ง: 31 มกราคม พ.ศ. 2527
ประเภท: สหพันธ์กีฬา
สํานักงานใหญ่:  เปอตาลิงจายา, รัฐเซอลาโงร์, มาเลเซีย
สมาชิก  : 12 สมาคมสมาชิก
ประธาน:  เคียฟ ซาเมธ
เว็บไซต์: http://www.aseanfootball.org/
สหพันธ์ฟุตบอลอาเซียน (อังกฤษ: ASEAN Football Federation) หรือ เอเอฟเอฟ (AFF) เป็นองค์กรย่อยของสมาพันธ์ฟุตบอลเอเชีย สำหรับจัดการแข่งขันฟุตบอลในเอเชียตะวันออกเฉียงใต้ เอเอฟเอฟก่อตั้งในปี พ.ศ. 2527 โดยมี 10 ประเทศสมาชิกอาเซียนในปัจจุบันเป็นสมาชิกก่อตั้ง และในปี พ.ศ. 2539 ได้มีการจัดการแข่งขัน ฟุตบอลชิงแชมป์แห่งชาติอาเซียน และ พ.ศ. 2545 มีการจัดการแข่งขัน อาเซียนคลับแชมเปียนชิพ และ พ.ศ. 2559 จัดการแข่งขัน อาเซียนซูเปอร์ลีก (แต่สุดท้ายก็ยกเลิกไป)
ปัจจุบันเอเอฟเอฟได้มีสมาชิกใหม่คือ ติมอร์-เลสเต เพิ่มเข้ามาในปี พ.ศ. 2547 และออสเตรเลีย ที่เข้าร่วมการแข่งขันตั้งแต่ปี พ.ศ. 2549 และได้เป็นสมาชิกอย่างเป็นทางการในปี พ.ศ. 2556
สมาชิก

| รหัสฟีฟ่า | สมาคม | ปีที่เข้าร่วม |
| --- | --- | --- |
| BRU |  บรูไน | 2527 |
| IDN |  อินโดนีเซีย | 2527 |
| MAS |  มาเลเซีย | 2527 |
| PHI |  ฟิลิปปินส์ | 2527 |
| SIN |  สิงคโปร์ | 2527 |
| THA |  ไทย | 2527 |
| LAO |  ลาว | 2539 |
| CAM |  กัมพูชา | 2539 |
| MYA |  พม่า | 2539 |
| VIE |  เวียดนาม | 2539 |
| TLS |  ติมอร์-เลสเต | 2547 |
| AUS |  ออสเตรเลีย | 2556 |
การแข่งขัน > ทีมชาติ

ฟุตบอลชิงแชมป์แห่งชาติอาเซียน
ฟุตบอลอาเซียนชิงแชมป์เยาวชนอายุไม่เกิน 23 ปี
ฟุตบอลอาเซียนชิงแชมป์เยาวชนอายุไม่เกิน 19 ปี
ฟุตบอลอาเซียนชิงแชมป์เยาวชนอายุไม่เกิน 16 ปี
ฟุตบอลหญิงชิงแชมป์แห่งชาติอาเซียน
ฟุตบอลหญิงชิงแชมป์แห่งชาติอาเซียนอายุไม่เกิน 19 ปี
ฟุตบอลหญิงชิงแชมป์แห่งชาติอาเซียนอายุไม่เกิน 16 ปี
ฟุตซอลชิงแชมป์แห่งชาติอาเซียน
ฟุตบอลชายหาดชิงแชมป์แห่งชาติอาเซียน
อาเซียนคลับแชมเปียนชิพ (ยกเลิก)
การแข่งขัน > สโมสร

อาเซียนคลับแชมเปียนชิพ
อาเซียนซูเปอร์ลีก
ฟุตซอลชิงแชมป์สโมสรอาเซียน
ฟุตซอลหญิงชิงแชมป์สโมสรอาเซียน
สำหรับ แม่โขงคลับแชมเปียนชิพ เป็นการแข่งขันสโมสรฟุตบอลในอาเซียนสำหรับสโมสรฟุตบอลชาย มี 4 ทีมเข้าร่วมในฐานะทีมแชมป์ลีกภายในจาก กัมพูชา, ลาว, เวียดนาม และไทย
อันดับ > ทีมชาย

การจัดอันดับฟุตบอลชายทีมชาติ เอเอฟเอฟ โดยฟีฟ่า
อัปเดต: 22 ธันวาคม 2022
อันดับ > ทีมหญิง

อันดับทีมฟุตบอลหญิงแห่งชาติ เอเอฟเอฟ โดยฟีฟ่า
อัปเดต: 13 ตุลาคม 2022
อันดับ > ฟุตซอลทีมชาติ

อันดับฟุตซอลชายทีมชาติ เอเอฟเอฟ โดยอันดับฟุตซอลโลก
อัปเดต: ตุลาคม 2022
| เอเอฟเอฟ | เอเอฟซี | ฟีฟ่า | ประเทศ | คะแนน |
| --- | --- | --- | --- | --- |
| 1 | 3 | 21 |  ไทย | 1286 |
| 2 | 5 | 38 |  อินโดนีเซีย | 1124 |
| 3 | 6 | 39 |  ออสเตรเลีย | 1119 |
| 4 | 10 | 40 |  เวียดนาม | 1096 |
| 5 | 13 | 71 |  มาเลเซีย | 878 |
| 6 | 22 | 79 |  พม่า | 849 |
| 7 | 28 | 109 |  กัมพูชา | 579 |
| 8 | 29 | 110 |  ติมอร์-เลสเต | 578 |
| 9 | 32 | 115 |  บรูไน | 524 |
| * | * | * |  ลาว | - |
| * | * | * |  ฟิลิปปินส์ | - |
| * | * | * |  สิงคโปร์ | - |
หมายเหตุ: (*) ไม่มีกิจกรรม
อันดับ > ฟุตซอลหญิงทีมชาติ

อันดับฟุตซอลหญิงทีมชาติ เอเอฟเอฟ โดย The Roon Ba
อัปเดต: มกราคม 2022
| เอเอฟเอฟ | เอเอฟซี | โลก | ประเทศ | คะแนน |
| --- | --- | --- | --- | --- |
| 1 | 3 | 11 |  ไทย | 5598 |
| 2 | 4 | 23 |  เวียดนาม | 5300 |
| 3 | 8 | 32 |  อินโดนีเซีย | 5154 |
| 4 | 9 | 33 |  ออสเตรเลีย | 5152 |
| 5 | 11 | 39 |  มาเลเซีย | 4988 |
| 6 | 13 | 44 |  พม่า | 4883 |
| 7 | 17 | 50 |  ฟิลิปปินส์ | 4724 |
| 8 | 20 | 61 |  ลาว | 4369 |
| * | * | * |  บรูไน | - |
| * | * | * |  กัมพูชา | - |
| * | * | * |  สิงคโปร์ | - |
| * | * | * |  ติมอร์-เลสเต | - |
หมายเหตุ: (*) ไม่มีกิจกรรม
อันดับ > ฟุตบอลชายหาดทีมชาติ

อันดับฟุตบอลชายหาดทีมชาติ เอเอฟเอฟ โดย BSWW
อัปเดต: ธันวาคม 2021
| เอเอฟเอฟ | ประเทศ | คะแนน |
| --- | --- | --- |
| 1 |  มาเลเซีย | 49 |
| 2 |  ไทย | 31 |
| * |  ออสเตรเลีย | - |
| * |  บรูไน | - |
| * |  กัมพูชา | - |
| * |  อินโดนีเซีย | - |
| * |  ลาว | - |
| * |  พม่า | - |
| * |  ฟิลิปปินส์ | - |
| * |  สิงคโปร์ | - |
| * |  ติมอร์-เลสเต | - |
| * |  เวียดนาม | - |
หมายเหตุ: (*) ไม่มีกิจกรรม
ดูเพิ่ม

สมาพันธ์ฟุตบอลเอเชีย
สหพันธ์ฟุตบอลเอเชียกลาง
สหพันธ์ฟุตบอลเอเชียตะวันออก
สหพันธ์ฟุตบอลเอเชียใต้
สหพันธ์ฟุตบอลเอเชียตะวันตก
แหล่งข้อมูลอื่น

ASEAN Football Federation Official site
Tiger Cup Official site เก็บถาวร 2008-01-19 ที่ เวย์แบ็กแมชชีน
Live ASEAN Cup Streaming เก็บถาวร 2009-04-15 ที่ เวย์แบ็กแมชชีน
| ด ค กสหพันธ์ฟุตบอลอาเซียน |
| --- | --- | --- |
| ทีมชาติ | ฟุตบอลชิงแชมป์แห่งชาติอาเซียน ·  ฟุตซอลชิงแชมป์แห่งชาติอาเซียน ·  ฟุตบอลหญิงชิงแชมป์แห่งชาติอาเซียน |  |
| สโมสร | ฟุตบอลชิงแชมป์สโมสรอาเซียน ·  อาเซียนซูเปอร์ลีก ·  แม่โขงคลับแชมเปียนชิพ ·  ฟุตซอลชิงแชมป์สโมสรอาเซียน |  |
| เยาวชน | ชิงแชมป์เยาวชนอายุไม่เกิน 23 ปี ·  ชิงแชมป์เยาวชนอายุไม่เกิน 19 ปี ·  ชิงแชมป์เยาวชนอายุไม่เกิน 16 ปี ·  ชิงแชมป์เยาวชนหญิงอายุไม่เกิน 19 ปี ·  ชิงแชมป์เยาวชนหญิงอายุไม่เกิน 16 ปี |  |
| ชาติสมาชิก |  กัมพูชา ·  ติมอร์-เลสเต ·  ไทย ·  บรูไน ·  พม่า ·  ฟิลิปปินส์ ·  มาเลเซีย  ·  ลาว ·  เวียดนาม ·  สิงคโปร์ ·  อินโดนีเซีย ·  ออสเตรเลีย |  |
เอกลักษณ์การบวก

ในทางคณิตศาสตร์ เอกลักษณ์การบวก ของเซตที่มีการดำเนินการของการบวก คือสมาชิกในเซตที่บวกกับสมาชิก x ใด ๆ แล้วได้ x เอกลักษณ์การบวกตัวหนึ่งที่เป็นที่คุ้นเคยมากที่สุดคือจำนวน 0 จากคณิตศาสตร์มูลฐาน แต่เอกลักษณ์การบวกก็สามารถมีในโครงสร้างทางคณิตศาสตร์อื่น ๆ ที่นิยามการบวกเอาไว้ เช่น ในกรุปหรือริง
นิยามทั่วไป

ให้ N เป็นเซตที่มีคุณสมบัติปิดภายใต้การดำเนินการของการบวก ซึ่งเขียนแทนด้วยเครื่องหมาย +
เอกลักษณ์การบวกของ N คือ สมาชิก e ที่ทำให้เงื่อนไขนี้เป็นจริง สำหรับทุกสมาชิก n ในเซต N
ตัวอย่าง

เอกลักษณ์การบวกในคณิตศาสตร์มูลฐานคือศูนย์ เขียนแทนด้วย 0 จะได้ว่า
ในจำนวนธรรมชาติรวมไปถึงซูเปอร์เซต (เช่นจำนวนเต็ม จำนวนตรรกยะ จำนวนจริง จำนวนเชิงซ้อน) มีเอกลักษณ์การบวกคือ 0 ดังนั้นสำหรับจำนวน n ใด ๆ
ในกรุปหนึ่ง ๆ เอกลักษณ์การบวกคือสมาชิกเอกลักษณ์ของกรุปนั้น ซึ่งมักจะแทนด้วย 0 และมีเพียงค่าเดียว (ดูการพิสูจน์ด้านล่าง)
ในริงหรือฟีลด์หนึ่ง ๆ เป็นกรุปที่อยู่ภายใต้การดำเนินการของการบวก ดังนั้นริงหรือฟีลด์นั้นจึงมีเอกลักษณ์การบวกเป็น 0 เช่นกัน ซึ่งสิ่งนี้ถูกนิยามไว้ให้แตกต่างจากเอกลักษณ์การคูณ 1 เมื่อริง (หรือฟีลด์) นั้นมีสมาชิกมากกว่าหนึ่งตัว แต่ถ้าเอกลักษณ์การบวกกับเอกลักษณ์การคูณคือตัวเดียวกัน ริงนั้นจะเรียกว่ามีภาวะชัด (trivial) (ดูการพิสูจน์ด้านล่าง)
ในกรุปของเมทริกซ์มิติ m×n เหนือกรุป G หรือเขียนแทนด้วย Mm×n(G) เอกลักษณ์การบวกจะเขียนแทนด้วย 0 และเมทริกซ์ที่ประกอบด้วยสมาชิกเอกลักษณ์ใน G ทั้งหมด (นั่นคือ 0) ดังตัวอย่าง ในเมทริกซ์มิติ 2×2 เหนือเซตของจำนวนเต็ม M2×2(Z) เอกลักษณ์การบวกของเมทริกซ์นี้คือ
การพิสูจน์ > เอกลักษณ์การบวกมีเพียงหนึ่งเดียวในกรุป

กำหนดให้ (G, +) เป็นกรุปหนึ่ง และให้ 0 กับ 0' ในเซต G เป็นตัวแทนของเอกลักษณ์การบวก ดังนั้นสำหรับสมาชิก g ใด ๆ ในเซต G
ซึ่งสามารถทำให้
จะได้ว่า 0 = 0' นั่นคือ 0 กับ 0' คือค่าเดียวกัน
การพิสูจน์ > เอกลักษณ์การบวกและเอกลักษณ์การคูณ แตกต่างกันในริงที่ไม่อยู่ในภาวะชัด

กำหนดให้ R คือริงหนึ่ง และสมมติให้เอกลักษณ์การบวก 0 กับเอกลักษณ์การคูณ 1 มีค่าเท่ากัน นั่นคือ 0 = 1 ดังนั้นสำหรับสมาชิก r ใด ๆ ในริง R
พิสูจน์ได้ว่า R มีภาวะชัด (trivial) นั่นคือ R = {0} (มีสมาชิกเพียงตัวเดียวคือ 0) ในทางกลับกันจะได้ว่า เมื่อ R ไม่อยู่ในภาวะชัด ดังนั้น 0 จะไม่เท่ากับ 1 หมายความว่าเอกลักษณ์การบวกและเอกลักษณ์การคูณไม่เท่ากันนั่นเอง
ดูเพิ่ม

ตัวผกผันการบวก (อินเวิร์สการบวก)
สมาชิกเอกลักษณ์
เอกลักษณ์การคูณ
แหล่งข้อมูลอื่น

uniqueness of additive identity in a ring ที่ PlanetMath.
Margherita Barile, "Additive Identity" จากแมทเวิลด์.
เคมีโอลิมปิกระหว่างประเทศ

เหรียญรางวัลสำหรับการแข่งขันเคมีโอลิมปิก ครั้งที่ 29 ที่มอนทรีออล ประเทศแคนาดา
เคมีโอลิมปิกระหว่างประเทศ (อังกฤษ: International Chemistry Olympiad: IChO) เป็นการแข่งขันเคมีของนักเรียนระดับชั้นมัธยมศึกษา และเป็นหนึ่งในการแข่งขันโอลิมปิกวิชาการ โดยเริ่มจัดการแข่งขันครั้งแรกที่กรุงปราก ประเทศเชโกสโลวาเกีย ในปี พ.ศ. 2511 และได้จัดขึ้นเป็นประจำทุกปียกเว้นปี พ.ศ. 2514 ที่ได้มีการงดการจัดการแข่งขัน ประเทศส่วนใหญ่ที่เข้าร่วมการแข่งขันครั้งแรกมาจากโลกตะวันออก
ตราสัญลักษณ์ของการแข่งขันเคมีโอลิมปิกระหว่างประเทศ ครั้งที่ 47 ในปี พ.ศ. 2558 ณ กรุงบากู ประเทศอาเซอร์ไบจาน
ประวัติการแข่งขัน

การแข่งขันเคมีโอลิมปิกระหว่างประะเทศเริ่มต้นขึ้นครั้งแรกในเชโกสโลวาเกียเมื่อปี ค.ศ. 1968 โดยมีเป้าหมายให้มีจำนวนประเทศที่เข้าร่วมการแข่งขันมากขึ้นจนกระทั่งและเปลี่ยนเป็นการแข่งขันระหว่างประเทศในที่สุด โดยแรกเริ่มเชกโกวาเกียได้ส่งคำเชิญไปยังประเทศที่มีระบอบการปกครองแบบสังคมนิยม ยกเว้นโรมาเนีย แต่ในเดือนพฤษภาคม ค.ศ. 1968 ความสัมพันธ์ทางการเมืองระหว่างเชโกสโลวาเกียกับสหภาพโซเวียตย่ำแย่ลง ทำให้มีเพียงโปแลนด์และฮังการีเท่านั้นที่ตอบรับและเข้าร่วมในการแข่งขันครั้งแรก
การแข่งขันครั้งแรก จัดขึ้น ณ กรุงปราก ระหว่างวันที่ 18-21 มิถุนายน ค.ศ. 1968 มีจำนวนประเทศที่เข้าร่วมการแข่งขันทั้งหมด 3 ประเทศ โดยมีตัวแทนประเทศละ 6 คน มีข้อสอบภาคทฤษฎี (Theoretical Problems) 4 ข้อ ในการแข่งขันครั้งนั้น ได้เริ่มมีข้อเสนอแนะเกี่ยวกับการแข่งขันครั้งถัดไป ซึ่งการแข่งขันเคมีโอลิมปิก ครั้งที่ 2 จัดขึ้นในโปแลนด์ ครั้งนั้นบัลแกเรียได้ส่งตัวแทนเข้าร่วมการแข่งขันด้วย แต่จำนวนผู้เข้าแข่งขันได้ลดลงเหลือประเทศละ 5 คน และเริ่มมีการนำข้อสอบภาคปฏิบัติการ (Practical Problems) มาใช้ในการแข่งขันเป็นครั้งแรก  ครั้งนั้น มีการเสนอให้ลดจำนวนตัวแทนประเทศลงเหลือประเทศละ 4 คน โดยการแข่งขันเคมีโอลิมปิกระหว่างประเทศ ครั้งที่ 3 จัดขั้นในประเทศฮังการี
กฎข้อบังคับในการแข่งขัน

การแข่งขันเคมีโอลิมปิกกำหนดจำนวนนักเรียนที่จะเข้าร่วมแข่งขันจากแต่ละทีมไม่เกินทีมละ 4 คน และมี พี่เลี้ยง (Mentor) 2 คน (โดยหนึ่งใน 2 คนนี้จะถูกกำหนดให้เป็นหัวหน้าทีม) นักเรียนที่เข้าร่วมแข่งขันจะต้องมีอายุไม่เกิน 20 ปี และจะต้องยังไม่ไม่เข้าเรียนในสถาบันการศึกษาที่สูงกว่ามัธยมศึกษาตอนปลาย สำนักงานที่เป็นศูนย์ข้อมูลของการแข่งขันเคมีโอลิมปิกตั้งอยู่ที่ กรุงบราติสลาวา ประเทศสโลวาเกีย
ประเทศที่ต้องการเข้าร่วมการแข่งขันเคมีโอลิมปิก ต้องส่งผู้เข้าร่วมสังเกตการณ์ในการแข่งขันเคมีโอลิมปิกต่อเนื่อง 2 ครั้งก่อนที่จะส่งตัวแทนนักเรียนเข้าแข่งขัน ในการแข่งขันเคมีโอลิมปิก ครั้งที่ 47 ณ กรุงบากู ประเทศอาเซอร์ไบจาน มีจำนวนประเทศเข้าร่วมแข่งขันทั้งหมด 75 ประเทศโดยมีประเทศที่เข้าร่วมสังเกตการณ์จำนวน 4 ประเทศ
การแข่งขันประกอบด้วยการสอบ 2 ส่วน ได้แก่ การสอบภาคทฤษฎี (Theoretical Examination) และ การสอบภาคปฏิบัติ (Practical Examination) ซึ่งการสอบทั้งสองส่วนใช้เวลาอย่างละ 5 ชั่วโมง และจัดสอบแยกวัน โดยทั่วไปแล้วการสอบภาคปฏิบัติมักจัดขึ้นก่อนการสอบภาคทฤษฎี คะแนนข้อสอบภาคทฤษฎีคิดเป็น 60 คะแนน และข้อสอบภาคปฏิบัติคิดเป็น 40 คะแนน การสอบแต่ละส่วนคิดคะแนนแยกส่วนกันและผลการสอบทั้งหมดเป็นการคิดคะแนนรวมจากทั้งสองส่วน คณะกรรมการฝ่ายวิชาการซึ่งตั้งขึ้นโดยประเทศเจ้าภาพ จะเสนอคำถามที่ใช้เป็นข้อสอบซึ่งในการนี้คณะกรรมการโอลิมปิกระหว่างประเทศซึ่งประกอบด้วยพี่เลี้ยงทั้ง 2 คนจากแต่ละประเทศที่เข้าร่วมแข่งขันจะทำการวิพากษ์ข้อสอบจากนั้นจะแต่ละประเทศจะแปลจากข้อสอบฉบับภาษาอังกฤษเป็นภาษาที่เหมาะสมสำหรับนักเรียนของประเทศตนเอง
นักเรียนที่เข้าร่วมแข่งขันจะได้รับข้อสอบฉบับแปลตามความต้องการของผู้สอบ ภาระการแปลข้อสอบจากภาษาอังกฤษจะเป็นหน้าที่ของพี่เลี้ยง หลังจากการตรวจข้อสอบและให้คะแนนโดยคณะกรรมการจากประเทศเจ้าภาพแล้ว ก่อนมอบรางวัล พี่เลี้ยงจากแต่ละประเทศจะวิพากษ์เกี่ยวกับการให้คะแนนให้เป้นไปด้วยความยุติธรรม อย่างไรก็ตาม เนื่องจากพี่เลี้ยงได้เห็นและทบทวนข้อสอบที่ใช้ในการแข่งขันก่อนที่จะส่งต่อให้นักเรียนในวันสอบ การสื่อสารระหว่างพี่เลี้ยงกับกับนักเรียนถูกกีดกันอย่างเข้มงวดโดยนักเรียนจะต้องมอบอุปกรณ์สื่อสาร อาทิ โทรศัพท์เคลื่อนที่และคอมพิวเตอร์วางตักให้กับผู้จัดการแข่งขัน
รายละเอียดของเนื้อหาที่ใช้ในการแข่งขันประกอบไปด้วยวิชาต่างๆในหลายๆแขนงของวิชาเคมี ได้แก่ เคมีอินทรีย์ เคมีอนินทรีย์ เคมีเชิงฟิสิกส์ เคมีวิเคราะห์ ชีวเคมี และสเปกโทรสโกปี ซึ่งเป็นเนื้อหาในระดับมัธยมศึกษาตอนปลายโดยทั่วไปหรืออาจจะสูงกว่า ทั้งนี้ประเทศเจ้าภาพต้องจัดเตรียม ข้อสอบตัวอย่าง (Preparatory Problems) ล่วงหน้า ซึ่งข้อสอบตัวอย่างนี้จะครอบคลุมหัวข้อเฉพาะต่างๆที่อาจจะมีเนื้อหาสูงกว่าระดับมัธยมศึกษา
การแข่งขันเคมีโอลิมปิกระหว่างประเทศ ปี 2016

การแข่งขันเคมีโอลิมปิกระหว่างประเทศ ครั้งที่ 48 เดิมจะจัดขึ้น ณ นครการาจี ประเทศปากีสถาน แต่ได้มีการเปลี่ยนประเทศเจ้าภาพอย่างกระทันหัน โดยจะจัดขึ้น ณ กรุงทบิลิซี ประเทศจอร์เจีย ทั้งนี้ เนื่องจากความกระชั้นชิด ทางคณะกรรมการวิชาการของประเทศเจ้าภาพได้เลือกข้อสอบตัวอย่างจากการแข่งขันเคมีโอลิมปิกระหว่างประเทศ ครั้งที่ 40 ณ กรุงบูดาเปสต์ ประเทศฮังการี มาใช้ภายใต้การอนุญาตตามกฎหมายลิขสิทธิ์ที่ถูกต้อง
การแข่งขันเคมีโอลิมปิกระหว่างประเทศ ปี 2020, 2021 และ 2022

การแข่งขันเคมีโอลิมปิกระหว่างประเทศ ครั้งที่ 52, 53 และ 54 เดิมจะแบบทั่วไป ณ นครอิสตันบูล ประเทศตุรกี นครโอซากะ ประเทศญี่ปุ่น และ นครเทียนจิน สาธารณรัฐประชาชนจีน ตามลำดับ แต่เนื่องจากมีการระบาดทั่วของไวรัสโคโรนา พ.ศ. 2562–2563 จึงได้ปรับการแข่งขันเป็นรูปแบบการสอบเข้าถึงระยะไกล (Remote Access Exam) ณ ประเทศต่าง ๆ แทน และยกเลิกการสอบภาคปฏิบัติ
รายชื่อประเทศเจ้าภาพการแข่งขันเคมีโอลิมปิกในอนาคต

| ครั้งที่ | เมืองที่จัดการแข่งขัน | ประเทศที่ตั้ง | วันที่จัดการแข่งขัน |
| --- | --- | --- | --- |
| 56 | ริยาด |  ซาอุดิอาระเบีย | 21-31 กรกฎาคม 2567 |
| 57 |  |  สหรัฐอาหรับเอมิเรตส์ | กรกฎาคม 2568 |
| 58 |  |  ประเทศอุซเบกิสถาน | กรกฎาคม 2569 |
ดูเพิ่ม

เคมีโอลิมปิกระดับชาติ
ออร์บิทัลเชิงโมเลกุล

ออร์บิทัลเชิงโมเลกุล (อังกฤษ: Molecular Orbitals; MO) เป็นฟังก์ชันทางคณิตศาสตร์ที่อธิบายพฤติกรรมคล้ายคลื่นของอิเล็กตรอนในโมเลกุลโดยฟังก์ชันนี้มีความสำคัญในการคำนวณสมบัติทางเคมีและสมบัติทางกายภาพ อาทิ ความน่าจะเป็นที่จะพบอิเล็กตรอนในบริเวณต่าง ๆ รอบโมเลกุล คำว่า "ออร์บิทัลเชิงโมเลกุล" ถูกนำใช้ครั้งแรกโดย โรเบิร์ต มัลลิเกน (Robert S. Mulliken) ในปี ค.ศ. 1932
ภาพรวมของออร์บิทัลเชิงโมเลกุล

ออร์บิทัลเชิงโมเลกุลสามารถใช้แสดงบริเวณในโมเลกุลที่สามารถพบอิเล็กตรอน ออร์บิทัลเชิงโมเลกุลได้จากการรวมกันของออร์บิทัลเชิงอะตอมที่ให้รายละเอียดเกี่ยวกับอิเล็กตรอนรอบ ๆ อะตอม ออร์บิทัลเชิงโมเลกุลสามารถระบุโครงแบบอิเล็กตรอนของโมเลกุลตำแหน่งการกระจายตัวและพลังงานของอิเล็กตรอนในโมเลกุล โดยออร์บิทัลเชิงโมเลกุลได้จากการรวมกันเชิงเส้นตรงของออร์บิทัลเชิงอะตอม (LCAO) ในทฤษฎีออร์บิทัลเชิงโมเลกุล (molecular orbital theory)
การเกิดออร์บิทัลเชิงโมเลกุล

ออร์บิทัลเชิงโมเลกุลเกิดจากอันตรกิริยาระหว่างออร์บิทัลเชิงอะตอมที่มีสมมาตรที่เข้ากันได้ (ได้จากการพิจารณาตามทฤษฎีพอยท์กรุ๊ป) โดยจำนวนออร์บิทัลเชิงโมเลกุลจะต้องเท่ากับจำนวนออร์บิทัลเชิงอะตอมที่มารวมกันสำหรับโมเลกุลอะตอมคู่ใด ๆ แล้ว ออร์บิทัลเชิงโมเลกุลแสดงได้ดังฟังก์ชันคลื่นดังต่อไปนี้
เมื่อ  \Psi  และ  \Psi ^{*} แทนฟังก์ชันคลื่นของโมเลกุลสำหรับออร์บิทัลเชิงโมเลกุลแบบสร้างพันธะและออร์บิทัลเชิงโมเลกุลแบบต้านพันธะตามลำดับ  \psi _{a} และ  \psi _{b} คือ ฟังก์ชันคลื่นของอะตอม ส่วน ca และ cb คือสัมประสิทธิ์
ชนิดของออร์บิทัลเชิงโมเลกุล

ออร์บิทัลเชิงโมเลกุลสามารถแบ่งออกเป็น 3 ชนิด ดังนี้
ชนิดของออร์บิทัลเชิงโมเลกุล > ออร์บิทัลเชิงโมเลกุลแบบสร้างพันธะ (bonding molecular orbitals)

อันตรกิริยาระหว่างออร์บิทัลเชิงอะตอมเป็นอันตรกิริยาแบบเสริมกัน (constructive (in-phase) interactions)
พลังงานของออร์บิทัลเชิงโมเลกุลแบบสร้างพันธะจะต่ำกว่าพลังงานของออร์บิทัลเชิงอะตอมที่มารวมกัน
ชนิดของออร์บิทัลเชิงโมเลกุล > ออร์บิทัลเชิงโมเลกุลต้านสร้างพันธะ (antibonding molecular orbitals)

อันตรกิริยาระหว่างออร์บิทัลเชิงอะตอมเป็นอันตรกิริยาแบบหักล้างกัน (destructive (out-of-phase) interactions) โดยมีระนาบบัพ (nodal plane) ที่ฟังก์ชันคลื่นของออร์บิทัลเชิงโมเลกุลต้านสร้างพันธะเป็นศูนย์ระหว่างอะตอมที่เกิดอันตรกิริยากัน
พลังงานของออร์บิทัลเชิงโมเลกุลแบบต้านพันธะจะสูงกว่าพลังงานของออร์บิทัลเชิงอะตอมที่มารวมกัน
ชนิดของออร์บิทัลเชิงโมเลกุล > ออร์บิทัลเชิงโมเลกุลไม่สร้างพันธะ (nonbonding molecular orbitals)

ออร์บิทัลเชิงโมเลกุลไม่สร้างพันธะเป็นผลของการไม่มีอันตรกิริยาระหว่างออร์บิทัลเชิงอะตอมเนื่องจากไม่มีออร์บิทัลที่มีสมมาตรเข้ากันได้
พลังงานของออร์บิทัลเชิงโมเลกุลไม่สร้างพันธะจะเท่ากับพลังงานของออร์บิทัลเชิงอะตอม
การบอกชื่อของออร์บิทัลเชิงโมเลกุลตามสมมาตร

เราสามารถจำแนกชนิดของอันตรกิริยาระหว่างออร์บิทัลเชิงอะตอมตามสมบัติทางสมมาตร โดยการบอกชื่อออร์บิทัลเชิงโมเลกุลเป็น σ (ซิกมา), π (ไพ), δ (เดลตา), φ (ฟี), γ (แกมมา) เป็นต้น ซึ่งสอดคล้องกับสมมาตรของออร์บิทัลเชิงอะตอม s, p, d, f และ g ตามลำดับ จำนวนระนาบบัพ ของ ออร์บิทัลเชิงโมเลกุลแบบ σ, π, δ, ... จะเท่ากับ 0, 1, 2, ... ตามลำดับ
การบอกชื่อของออร์บิทัลเชิงโมเลกุลตามสมมาตร > สมมาตรแบบ σ

ออร์บิทัลเชิงโมเลกุลที่มีสมมาตรแบบ σ เกิดจากอันตรกิริยาระหว่าง s-ออร์บิทัล จำนวน 2 ออร์บิทัล หรือ pz จำนวน 2 ออร์บิทัลตามแนวแกนระหว่างนิวเคลียส โดยการหมุนรอบแกนไม่ทำให้เปลี่ยนเฟส  และ σ* ออร์บิทัล หรือ ออร์บิทัลเชิงโมเลกุลแบบต้านพันธะ σ ก็ไม่เปลี่ยนเฟสเมื่อมีการหมุนรอบแกนเช่นกัน
การบอกชื่อของออร์บิทัลเชิงโมเลกุลตามสมมาตร > สมมาตรแบบ π

ออร์บิทัลเชิงโมเลกุลที่มีสมมาตรแบบ π เกิดจากอันตรกิริยาระหว่าง px จำนวน 2 ออร์บิทัล หรือ py จำนวน 2 ออร์บิทัล ออร์บิทัลเชิงโมเลกุลที่มีสมมาตรแบบ π จะไม่สมมาตรเมื่อเมื่อมีการหมุนรอบแกนระหว่างนิวเคลียสเนื่องจากจะทำให้มรการเปลี่ยนเฟสขึ้น ออร์บิทัลเชิงโมเลกุลแบบต้านพันธะ π* ก็ไม่เปลี่ยนเฟสเมื่อมีการหมุนรอบแกนเช่นกัน
การบอกชื่อของออร์บิทัลเชิงโมเลกุลตามสมมาตร > สมมาตรแบบ δ

ออร์บิทัลเชิงโมเลกุลที่มีสมมาตรแบบ δ เกิดจากอันตรกิริยาระหว่าง dxy จำนวน 2 ออร์บิทัล หรือ dx2-y2 จำนวน 2 ออร์บิทัล เนื่องจากออร์บิทัลเชิงโมเลกุลชนิดนี้เกิดขึ้นโดยออร์บิทัลเชิงโมเลกุลแบบ d ที่มีพลังงานต่ำ จึงพบได้ในสารประกอบเชิงซ้อนของโลหะแทรนซิชัน เช่น พันธะระหว่าง Rh-Rh ในไอออนลบเชิงซ้อน [Re2Cl8]2−
การบอกชื่อของออร์บิทัลเชิงโมเลกุลตามสมมาตร > สมมาตรแบบ φ

นักเคมีเชิงทฤษฎีได้คำนวณพันธะที่มีสมมาตรแบบ φ และในปี ค.ศ. 2005 ได้มีการรายงานสารประกอบที่มีพันธะแบบ φ ในโมเลกุล U2
ดูเพิ่ม

เวเลนซ์
เวเลนซ์อิเล็กตรอน
สารประกอบโคออร์ดิเนชัน
ทฤษฎีออร์บิทัลเชิงโมเลกุล
การรวมกันเชิงเส้นตรงของออร์บิทัลเชิงอะตอม
การเรียงตัวของ p-ออร์บิทัลเพื่อเกิดเป็นพันธะ  π
การเรียงตัวของ d-ออร์บิทัลเพื่อเกิดเป็นพันธะ  δ
จังหวัดสุโขทัยในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500

การเลือกตั้งสมาชิกสภาผู้แทนราษฎรจังหวัดสุโขทัย กุมภาพันธ์ พ.ศ. 2500 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 กำหนดให้มีขึ้นในวันที่ 26 กุมภาพันธ์ พ.ศ. 2500 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2495 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้ง

| --- | --- |
สัญลักษณ์และความหมาย
*: ส.ส.ระบบเขตเลือกตั้งที่ได้รับเลือกตั้งในการเลือกตั้งครั้งที่ผ่านมา
**: ส.ส.ระบบบัญชีรายชื่อที่ได้รับเลือกตั้งในการเลือกตั้งครั้งที่ผ่านมา
†: ผู้สมัครที่ถูกตัดสิทธิ์
✔: ผู้สมัครที่เคยดำรงตำแหน่งสมาชิกสภาผู้แทนราษฎรมาแล้ว
( ): หมายเลขประจำตัวของผู้สมัคร
ตัวหนา: ผู้สมัครที่ชนะการเลือกตั้ง
| ผลการเลือกตั้งสมาชิกสภาผู้แทนราษฎร จังหวัดสุโขทัย> พรรค | ผลการเลือกตั้งสมาชิกสภาผู้แทนราษฎร จังหวัดสุโขทัย> พรรค | ผลการเลือกตั้งสมาชิกสภาผู้แทนราษฎร จังหวัดสุโขทัย> ผู้สมัคร | ผลการเลือกตั้งสมาชิกสภาผู้แทนราษฎร จังหวัดสุโขทัย> คะแนนเสียง | ผลการเลือกตั้งสมาชิกสภาผู้แทนราษฎร จังหวัดสุโขทัย> % | ผลการเลือกตั้งสมาชิกสภาผู้แทนราษฎร จังหวัดสุโขทัย> ± |
| --- | --- | --- | --- | --- | --- |
|  | ธรรมาธิปัตย์ (พ.ศ. 2498)   | เพ่ง ลิมปะพันธุ์ (8)✔ | 24,971 |  |  |
|  | เสรีมนังคศิลา   | บุญธรรม ชุมดวง (2) | 20,922 |  |  |
|  | เสรีมนังคศิลา   | ธวัช แทนสัมฤทธิ์ (4)* | 20,768 |  |  |
|  | ธรรมาธิปัตย์ (พ.ศ. 2498)   | ร้อยตำรวจโท เสงี่ยม พูลสวัสดิ์ (6) | 14,244 |  |  |
|  | ประชาธิปัตย์   | สมบัติ ทองศรีพงษ์ (3) | 13,777 |  |  |
|  | อิสระ (พ.ศ. 2499)   | เกษม หอมแสงประดิษฐ์ (7) | 11,382 |  |  |
|  | เศรษฐกร (พ.ศ. 2498)   | อำนวย นพรัก (5) | 5,539 |  |  |
|  | ชาติประชาธิปไตย (พ.ศ. 2499)   | กำพล เอกมานะชัย (1) | 4,306 |  |  |
|  | อิสระ (พ.ศ. 2499)   | ตง วรนันท์ (10) | 3,039 |  |  |
|  | อิสระ (พ.ศ. 2499)   | ชุ่ม อยู่จินดา (9) | 1,852 |  |  |
| บัตรดี | บัตรดี | บัตรดี |  |  | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน |  |  | – |
| บัตรเสีย | บัตรเสีย | บัตรเสีย |  |  | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง |  |  | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง |  |  | — |
: ธรรมาธิปัตย์ (พ.ศ. 2498)   ได้ที่นั่งจาก ไม่สังกัดพรรค  
: เสรีมนังคศิลา   ชนะที่นั่ง (เขตเลือกตั้งใหม่)
ดูเพิ่ม

จังหวัดสุโขทัยในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500
เสรี อิศรางกูร ณ อยุธยา

| เสรี อิศรางกูร ณ อยุธยา |
| --- | --- |


รัฐมนตรี
ดำรงตำแหน่ง 13 มิถุนายน – 28 กันยายน พ.ศ. 2493
นายกรัฐมนตรี: แปลก พิบูลสงคราม
รัฐมนตรีช่วยว่าการกระทรวงเกษตราธิการ
ดำรงตำแหน่ง 28 กันยายน พ.ศ. 2493 – 29 พฤศจิกายน พ.ศ. 2494
นายกรัฐมนตรี: แปลก พิบูลสงคราม
ก่อนหน้า: ฟื้น สุพรรณสาร
ถัดไป: ละม้าย อุทยานานนท์
 
ข้อมูลส่วนบุคคล
เกิด: 8 กุมภาพันธ์ พ.ศ. 2449 จังหวัดพระนครศรีอยุธยา ประเทศสยาม
เสียชีวิต: 26 มกราคม พ.ศ. 2537 (87 ปี) จังหวัดบุรีรัมย์ ประเทศไทย

เสรี อิศรางกูร ณ อยุธยา อดีตรัฐมนตรีที่ไม่ประจำกระทรวง และรัฐมนตรีช่วยว่าการกระทรวงเกษตราธิการ ในรัฐบาลของจอมพลแปลก พิบูลสงคราม และอดีตสมาชิกสภาผู้แทนราษฎรจังหวัดบุรีรัมย์ 2 สมัย เป็นบิดาของพลเอก ธรรมรักษ์ อิศรางกูร ณ อยุธยา อดีตรองนายกรัฐมนตรี
ประวัติ

นายเสรี อิศรางกูร ณ อยุธยา สมรสกับนางสุขใจ (ไสว) อิศรางกูร ณ อยุธยา มีบุตร 8 คน คือ นางคมขำ สุคนธวยัคฆ์ นางพูนศรี ฟอเรสเตอร์ นายวันรบ อิศรางกูร ณ อยุธยา นายอาคม อิศรางกูร ณ อยุธยา พล.อ.ธรรมรักษ์ อิศรางกูร ณ อยุธยา นางสภาศรี ฟอเรสเตอร์ นายชูกริส อิศรางกูร ณ อยุธยา และนายบรม อิศรางกูร ณ อยุธยา จากนั้นได้สมรสกับนางอุไร อิศรางกูร ณ อยุธยา โดยมียสวันต์รังษิกร อิศรางกูร ณ อยุธยา เป็นผู้สืบทอดภารกิจงานทางสังคมสงเคราะห์เเละเป็นคณะทำงานกระทรวงยุติธรรม เเละเป็นเหลนของมณี สิริวรสาร สะใภ้หลวงในรัชกาลที่ 7 สืบสายลงมาทางมณี สิริวรสาร ทางราชสกุลภาณุพันธุ์
เสรี ได้รับเลือกตั้งเป็นสมาชิกสภาผู้แทนราษฎรจังหวัดบุรีรัมย์ ครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2491 ต่อมาเมื่อวันที่ 13 มิถุนายน พ.ศ. 2493 ได้รับแต่งตั้งเป็นรัฐมนตรี ในรัฐบาลของจอมพลแปลก พิบูลสงคราม และในเดือนกันยายนได้รับแต่งตั้งเป็รัฐมนตรีช่วยว่าการกระทรวงเกษตราธิการ กระทั่งพ้นจากตำแหน่ง เมื่อวันที่ 29 พฤศจิกายน พ.ศ. 2494 เนื่องจากคณะบริหารประเทศชั่วคราวนำโดย จอมพล ป. พิบูลสงคราม ได้ยึดอำนาจการปกครอง
นายเสรี นับว่าเป็นรัฐมนตรีคนแรกของจังหวัดบุรีรัมย์
และเขาได้รับเลือกตั้งครั้งที่สอง ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2495
นายเสรี เสียชีวิตในปี พ.ศ. 2537
ริ้วธงการทัพ

ขบวนแห่ที่ ลัสท์การ์เทน เมื่อวันที่ 9 กุมภาพันธ์ พ.ศ. 2437 โดย คาร์ล เรอชลิง มองเห็นริบบิ้นติดอยู่กับธงตรงกลาง
ริ้วธงสงคราม (guþfana genumen) ซึ่งมีการกล่าวถึงใน บันทึกเหตุการณ์ของชาวแองโกล-แซกซัน ในปัจจุบันเรียกว่า แบนเนอร์เรเวน ซึ่งปรากฏบนพรมผนังบาเยอ
ริ้วธงการทัพ (อังกฤษ: campaign streamer) เป็นอิสริยาภรณ์ที่ติดไว้กับธงทหารเพื่อแสดงความชื่นชมความสำเร็จหรือเหตุการณ์เฉพาะของหน่วยทหารหรือกองทัพ ริ้วธงการทัพมักจะติดไว้บนหัวของธงบรรจุมอบ โดยจะมีแถบริบบิ้นจารึกชื่อและวันที่ซึ่งแสดงถึงการเข้าร่วมในสมรภูมิ การทัพ หรือเขตสงครามใดสงครามหนึ่ง สีของแถบริบบิ้นจะถูกเลือกตามความเหมาะสม และมักจะตรงกับเหรียญการทัพหรือแพรแถบย่อประจำการสงครามที่เกี่ยวข้อง ริ้วธงการทัพมักจะแสดงถึงเกียรติยศในการรบ แต่ก็ไม่ได้หมายความว่าธงประดับทั้งหมดเป็นเกียรติยศในการรบ (เช่น ธงประดับงานกาลาหรือขบวนพาเหรดที่ไม่เกี่ยวข้องกับการรบ) ไม่ควรสับสนกับคันทวย ซึ่งโดยปกติแล้วมีไว้เพื่อการตกแต่งเท่านั้น
กองทัพของเยอรมนี สหรัฐ และประเทศอื่น ๆ ต่างก็ใช้ริ้วธงในลักษณะนี้เช่นกัน ในอดีต ปรัสเซีย ออสเตรีย-ฮังการี และสหภาพโซเวียตก็ใช้ริ้วธงรางวัลในลักษณะนี้เช่นกัน
สหรัฐ > ภูมิหลัง

กองทัพบกสหรัฐได้จัดตั้งริ้วธงการทัพในปี พ.ศ. 2463 เหล่านาวิกโยธินสหรัฐในปี พ.ศ. 2482 กองทัพอากาศสหรัฐในปี พ.ศ. 2500 ยามฝั่งสหรัฐได้นำริ้วธงสมรภูมิมาใช้ในปี พ.ศ. 2511 และกองทัพเรือสหรัฐได้ทำตามในปี พ.ศ. 2514